**Opis predmetu zákazky**

**Názov zákazky**

Rámcová dohoda na hromadné/skupinové úrazové poistenie osôb počas opakovaných jednotlivých podujatí – „Súťaže mladých záchranárov civilnej ochrany“.

**Predmet zákazky**

Poskytnutie poisťovacích služieb na obdobie trvania rámcovej dohody uzavretej na 48 mesiacov v oblasti hromadného/skupinového úrazového poistenia osôb – súťažiacich počas jednotlivých podujatí „Súťaže mladých záchranárov civilnej ochrany“ (ďalej len „Súťaž“).

**Charakter Súťaže**

Ide o vedomostno-pohybovú súťaž zameranú na preverenie vedomostí a praktických zručností súťažiacich v oblasti civilnej ochrany a ochrany zdravia, života a majetku.

Súťaž je vyhlasovaná verejným obstarávateľom (ďalej len „poistník“) raz ročne, má postupový charakter a prebieha v troch úrovniach: okresné kolá, krajské kolá a Majstrovstvá Slovenskej republiky. Pod pojmom „Súťaž“ sa rozumie aj každé jednotlivé podujatie ktoréhokoľvek z kôl a majstrovstiev.

**Poistené osoby**

Súťažiaci, t. j. osoby do 18 rokov

**CPV kód/y**

**Hlavný predmet:** 66510000-8 Poisťovacie služby

**Rozsah poistenia a poistné sumy**

1. Rozsah poistenia v rámci hromadného úrazového poistenia súťažiacich je definovaný ako:
   1. poistenie pre prípad smrti v dôsledku úrazu poistenej osoby
   2. poistenie pre prípad, že úraz zanechá na poistenej osobe trvalé následky
   3. poistenie pre prípad úrazu
2. Poistenie sa dojednáva bez spoluúčasti.
3. Minimálne poistné sumy:
   1. poistenie v prípade smrti v dôsledku úrazu poistenej osoby - 2 000 €
   2. poistenie v prípade, ak úraz zanechá poistenej osobe trvalé následky - sumu zodpovedajúcu rozsahu trvalých následkov zo sumy 2 000 €
   3. poistenie v prípade úrazu odškodnením sumu 200 € alebo poskytnutím odškodnenia na čas nevyhnutného liečenia úrazu v sume 2 € za deň

**Územná platnosť poistenia**

Slovenská republika

**Výsledok verejného obstarávania**

Rámcová dohoda pre hromadné/skupinové úrazové poistenie osôb.

Predmetom rámcovej dohody bude určenie podmienok zadávania čiastkových prihlášok poistníkom na hromadné/skupinové úrazové poistenie.

Obsahom čiastkovej prihlášky na hromadné/skupinové úrazové poistenie bude prihlasovanie súťažiacich na jednotlivé podujatia Súťaže uvedením počtu súťažiacich a termínu konania Súťaže, elektronickou formou (prostredníctvom na to určeného portálu, aplikácie alebo e-mailom) v priebehu platnosti rámcovej dohody.

**Všeobecné informácie k požadovanému poisteniu**

* Poistenie nadobúda platnosť akceptáciou čiastkovej prihlášky.
* Čiastkové prihlášky budú zúčtované na konci kalendárneho mesiaca, v ktorom boli vytvorené, a to vo forme čiastkovej objednávky.
* Poskytovateľ nemôže znížiť požadovaný rozsah poistenia dojednaný v rámcovej dohode na hromadné/skupinové úrazové poistenie osôb počas opakovaných jednotlivých podujatí – „Súťaže mladých záchranárov civilnej ochrany“ svojimi VPP.

**Predpokladaný rozsah predmetu zákazky**

Z dôvodu, že poistník nevie presne dopredu určiť počet osôb, ktoré budú poistené, stanovil predpokladaný rozsah predmetu zákazky odhadom.

V priebehu trvania rámcovej dohody bude predpokladaný rozsah predmetu zákazky 13.056 osobo/dní.